جمهور باشقانی رجب طیب اردوغان  بیرلشمیش میللتلر تشکیلاتی‌نین باش مجلیسینده قودسون ایسرائیل-ین پایتاختی کیمی تانینماسی حاقیندا قرارینی رد ائدن قطعنامه‌نین قبول ائدیلمه‌سی‌نین ممنونلوقلا قارشیلاندیغینی بیلدیردی.
جمهور باشقانی رجب طیب اردوغان بیرلشمیش میللتلر تشکیلاتی‌نین باش مجلیسینده امریکانین قودسون ایسرائیل-ین پایتاختی کیمی تانینماسی حاقیندا قرارینی بؤیوک سس چوخ‌لوغو ایله رد ائدن قطعنامه‌‌نین قبول ائدیلمه‌سینی ممنونلوقلا قارشیلادیغینی وورغولایا‌راق بیلدیردی کی، بیرلشمیش میللتلر تشکیلاتی‌نین باش مجلیسی‌‌نین امریکانین قودسون ایسرائیل-ین پایتاختی کیمی تانینماسی حاقیندا قرارینی رد ائدن قطعنامه‌‌نین قبول ائدیلمه‌سینی ممنونلوقلا قارشیلاییریق.
ترامپ رهبرلیگی‌نین بیرلشمیش میللتلر تشکیلاتی‌نین باش مجلیسی طرفیندن حقوقا ضدی اولدوغونو ان آچیق شکیلده اورتایا قویولان بو تالع سیز قرارین‌دان یاخین زاماندا امتنا ائتمه‌سینی گؤزلییریک. فیلیسطین و قودس داواسینا دستک وئرن هر کسه شخصیم و میللتیم آدیندان تشککور ائدیرم.
جمهور باشقانی سؤزجوسو ابراهیم کالین دا تویتر حسابین‌داکی پایلاشماسیندا: "ترامپ رهبرلیگی‌نین قودس قرارینی رد ائدن قطعنامه لاییحه‌سی بیرلشمیش میللتلر تشکیلاتی‌نین باش مجلیسینده علیهینه وئریلن 9 سسه قارشی لئهینه وئریلن 128 سسله قبول ائدیلدی. بو، قودس آدینا، فیلیسطین-نین موباریزه‌سی آدینا، بشری عدالت و وجدان آدینا قبول ائدیلمیش تاریخی بیر قراردیر" دئیه بیلدیردی.
